Meyvezer Makgregorga maslahat berdi

Amerikalik bokschi Floyd Meyvezer irlandiyalik jangchi Konor Makregorga o‘z faoliyatini UFC’da davom ettirish haqida maslahat berdi.
«Makgregor – dahshatli jangchi. Men u UFC’da ishtirok etishni davom ettirishini xohlayman. U o‘zi uddalay oladigan eng yaxshi narsani qilishi kerak. Men 40 yoshdaman, hamda 800 kun davomida ringga chiqmadim. Boshqa bokschilar, bu yosh sherlar bo‘lib, ular menga qaraganda ko‘proq kombinatsiyalarni ko‘rsatishadi. Yosh yigitlar uni ancha vaqtliroq to‘xtatadi», - deya Meyvezerning so‘zlarini keltiradi BoxingScene.
Eslatib o‘tamiz, Meyvezer va Makgregor o‘rtasidagi jang Las-Vegasda 27 avgust kuni bo‘lib o‘tdi. Amerikalik raqibini texnik nokaut bilan mag‘lubiyatga uchratdi.